钦定古今图书集成/明伦汇编/氏族典/第501卷 > 《苏州府志》 > 陆玩
## 钦定古今图书集成/明伦汇编/氏族典/第501卷 > 《苏州府志》 > 陆玩

按《晋书陆玩传》：“玩字士瑶，器量淹雅，元帝引为丞相
参军，累加建威将军，转尚书左仆射。苏峻反，遣玩与
兄晔俱守宫城，玩潜说匡术归顺，以功封兴平伯，转
尚书令，迁侍中司空。玩虽登公辅，谦让不辟掾属。成
帝闻而劝之，玩不得已而从命，所辟皆寒素有行之
士。玩翼亮累世，常以弘重为人主所贵。加性通雅，不”
以名位格物，诱纳后进，谦若布衣。由是搢绅之徒，莫
不荫其德宇。后疾薨，年六十四，谥曰康。子始嗣。历侍
中、尚书。